Marvel Sedang Bangunkan Filem “The Mutants”
Nampaknya, mutant bakal menyertai Marvel Cinematic Universe.  Deadline telah menggariskan apa yang peminat boleh jangkakan dari San Diego Comic-Con yang bakal berlangsung tidak lama lagi. Media itu menyebut beberapa filem kini sedang diusahakan oleh Marvel Studios, termasuk Fantastic Four, Blade, Guardians of the Galaxy Vol. 3, The Marvels, dan sebuah filem yang panggil The Mutants. Fantastic Four, Blade, Guardians of the Galaxy Vol. 3, The Marvels Buat masa ini, tidak diketahui sama ada filem The Mutants akan menampilkan kumpulan mutan ikonik X-Men, atau mungkin hanya memperkenalkan idea dan konsep mutan dalam dunia MCU. Kemuncak Ms. Marvel baru-baru ini telah memberi petunjuk mutan dengan mendedahkan bahawa Kamala Khan mempunyai genetik yang berbeza dari kebanyakan manusia. Dalam adegan kemuncak itu, Bruno memberitahu Kamala bahawa DNAnya mempunyai “mutasi” di dalamnya – dengan riff lagu tema X-Men: The Animated Series bermain di latar belakang cerita. Ini menandakan pengenalan pertama ‘mutan’ dalam MCU, dan pada asasnya merujuk Kamala mungkin salah seorang daripada mereka.  Setakat ini, tiada sebarang maklumat lanjut mengenai The Mutants, tetapi dengan SDCC semakin hampir, peminat mungkin dapat mengentahuinya apabila ia diumumkan secara rasmi oleh Marvel Studios.